Airbus e gata de un zbor complet autonom. A finalizat cu succes testele de decolare și aterizare.
Airbus și-a completat proiectul autonom de decolare
și aterizare. Unul dintre avioanele sale a efectuat cu
succes manevrele automatizate în totalitate. A350-1000 XWB a avut rolul de aeronavă
principală de test a proiectului, având camere de bord care au asistat noua
tehnologie. Finalizarea cu succes a proiectului deschide
porțile pentru zboruri complet autonome. Pilotul automat se ocupă deja de majoritatea
funcțiilor în timpul zborurilor.
Știai deja că avioanele zboară singure după
decolare, datorită pilotului automat, iar piloții se pot relaxa în cea mai mare
parte a zborului. Dar Airbus tocmai a dus această idee la nivelul următor,
după ce a dovedit că un avion de pasageri poate efectua manevre complexe fără a
fi ghidate de pilot.Producătorul european tocmai a finalizat testarea zborului pentru avionul său autonom, după ce aeronava "a pilotat“ cu succes fiecare fază de zbor pe cont propriu, în timp ce piloții pur și simplu urmăreau, scrie Business Insider.Peste 500 de zboruri au fost efectuate cu noul
Airbus A350-1000 XWB, care a utilizat cu succes "tehnologia de recunoaștere a
imaginii“, ce oferă avionului "o pereche de ochi“. Tehnologia, care presupune
camere exterioare, a permis ca aeronava să efectueze singură fazele de zbor. Prima etapă de testare a zborurilor a avut loc
în decembrie 2019, de pe aeroportul Toulouse-Blagnac din
Franța, când Airbus a reușit să demonstreze
că efectuează cu succes decolări autonome. În prima probă, toți
piloții trebuiau să alinieze avionul pe pistă și apoi să se așeze și să
privească cum avionul își face treaba, ridicându-se singur de la sol.Acum că Airbus a demonstrat că avionul său poate atât ateriza, cât și pilota singur, porțile sunt deschise pentru zboruri complet autonome.